Twee-keer-kook-hoender – maklik in die mikrogolf en vinnig op die kole | SARIE
• 500 ml laesout-sojasous
• 2 brandrissies, gehalveer
• 6 hoenderporsies (dye en boudjies)
Plaas al die bestanddele behalwe die hoender, sout en peper in groot mikrogolfbestande bak – dit moet groot genoeg wees sodat jy die hoender later kan insit. Stel mikrogolfoond op Hoog en verhit die sojamengsel vir 5 minute. Voeg hoenderporsies by en kook vir nog 12 minute.
Haal uit mikrogolfoond en los in marinade terwyl jy warm kole gereed kry. Plaas hoenderporsies velkant na onder oor warm kole en geur goed met sout en peper. Braai sowat 5 minute per kant of tot goudbruin en heeltemal gaar. Sit voor met slaai van jou keuse. Joernaliste gevra om pryse terug te gee | Maroela Media
Mzilikazi wa Africa, Stephan Hoffstatter en Rob Rose het die naaswennerprys ontvang vir hul Cato Manor-onthulling onder die opskrif “Shoot to Kill” wat in Desember 2011 gepubliseer is.
Wa Afrika en Hoffstatter is sedertdien weg by Sunday Times, terwyl Rose nou redakteur van Financial Mail is.
Anton Harber, sameroeper van die paneel, het gesê hoewel die beoordelaarspaneel die toekenning in goeder trou aan die joernaliste toegeken het op grond van die inligting wat destyds aan hulle beskikbaar was, is aspekte van die storie sedertdien betwis wat daartoe gelei het dat die paneel sy besluit heroorweeg het. Die koerant het verlede jaar erken dat die stories deel was van ŉ politieke projek wat na nuuskantore versprei het en het gevolglik alle artikels daaroor teruggetrek en om verskoning gevra aan genl. Johan Booysen, voormalige hoof van die Valke in KwaZulu-Natal.
“In Oktober 2017 het ons ŉ brief ontvang van [Booysen] en nog ŉ persoon wat in die storie genoem word om te vra dat ons ons gesprekke oor die toekenning heropen. Dieselfde week, nog voor ons kon reageer, het Sunday Times ŉ reaksieberig gepubliseer om die Cato Manor-berig en twee ander terug te trek en daarvoor om verskoning te vra,” sê Harber.
Bongani Siqoko, die huidige redakteur van Sunday Times, het erken daar is foute begaan en Sunday Times het toegelaat dat hy gemanipuleer word deur mense met geheime motiewe. “Hy het gesê die koerant sal die pryse wat hy vir dié stories ontvang het teruggee,” het Harber in ŉ verklaring gesê.
Hy verduidelik die toekenning is egter aan die betrokke joernaliste toegeken en nie aan die koerant nie. “Sommige van hierdie individue en die destydse redakteur, Ray Hartley, het die besluit om die artikel terug te trek gekritiseer, wat onduidelikheid laat ontstaan het oor die status van die artikel,” sê Harber.
“Ná uitgebreide gesprekke het ons tot die jammerlike gevolg gekom dat hoewel daar ŉ geldige storie rakende die Cato Manor-eenheid was, was die verslaggewing, skryf en redigering daarvan swak en amateuragtig, wat gelei het tot ernstige foute en leemtes in die verslag. Met die inligting wat sedertdien aan die lig gekom het, is dit duidelik dat hierdie werk nie die toekenning regverdig nie. Ons trek daarom die naaswennerprys wat ons aan hierdie joernaliste toegeken het terug en versoek hulle om dit terug te gee.”
Booysen, wat destyds hoëprofiel ondersoeke hanteer het, was sentraal tot die sogenaamde Cato Manor “moordbende” wat bestaan het uit 29 polisiebeamptes en gebaseer was in Cato Manor in KwaZulu-Natal.
Die groep is van ŉ reeks misdade beskuldig, insluitend rampokkery en dat hulle minstens 28 mense doodgemaak het. Die beamptes is in 2012 in hegtenis geneem nadat Sunday Times die storie aan die lig gebring het. ŉ Regsgeding wat deur die beamptes begin is om al die aanklagte te laat vaar, sal later vanjaar weer in die hooggeregshof in Durban aangehoor word.
Booysen het in sy getuienis voor die Mokgoro-kommissie van ondersoek na Nomgcobo Jiba en Lawrence Mrwebi se bevoegdheid om hul amp te beklee, gesê die twee aanklaers het besluit om hom te vervolg sonder genoegsame bewyse. Hy het gesê sy probleme met Jiba het in Augustus 2012 begin nadat hy ŉ versoek van oudpres. Jacob Zuma se seun, Edward, geweier het dat hy moet toelaat dat die polisietesourie ŉ betaling van R15 miljoen aan die Durbanse sakeman Thoshan Panday maak.
Die sakeman het glo bande met Jacob Zuma.
Wengeld lankal uitgedrink
Kyk, ek kan nie help om breed te glimlag oor hierdie berig nie.
Ek ook! :-)
Dit voor kom asof die Vervolgingsgesag selektiewe vervolging toepas…..
Mens sou ‘n hele vakansie kon visvang met daai ‘Can of worms’.
Gereg en geregtigheid! Sterkte Johan. Jy sal nog jou onskuld bewys maatjie.
Wat het geword van die beweerde verkragting-stories van minderjarige seuns deur destydse apartheids ministers in Port Elizabeth?
Interessant dat die DA graag die tema wil verander wanneer dit aan hul bas gevoel word.
Na ses jaar dit kan net hier gebeur. Pateties. SIES man.
Die beriggewing was in 2011/2012 nuuswaardig. Hoekom nóú die pryse terugtrek en vryheid van spraak/persvryheid aantas?
Sunday Times probeer die verantwoordelikheid van die koerant af weg kry net deur die joernaliste die skuld daarvoor te gee maar het self finansieel goed daaruit baat gevind en hulle het daartoe bygedra dat die lewens van Genl Johan Booysen en sy makkers se loopbane verwoes is en nou gerieflikheidshalwe die blaam van hulleself wil verskuif , Sunday Liar moet saam met die hoernaliste wat die leuens versprei het om hoe profiel ondersoeke te stop en Jacob Zuma se seun te beskerm volle verantwoordelikheid vat en die gevolge dra, ek hoop Genl Johan Booysen en sy oorblywende makkers dagvaar die lewende daglkg uit die leuenaars en bedrieers uit.
Die ministers van Bird Island faam het ek nooit ondersteun nie want hulle was NP, maar ek glo die ondersoek moet heropen word want ek glo vas dis snert.
Mirrie · 4 weke gelede
En wat van die een man wat dood is in die tronk. Nou word saak uitgegooi. Sy familie gaan hom nie terug kry nie. Ek werk saam sy seun en broer. Al die aantuigings, drama en verlies spook elke dag by hulle.